Sulechuvas

Sulechuvas (, ) – miestas vakarų Lenkijoje, Liubušo vaivadijoje, Zeliona Guros paviete, apie 23 km į šiaurės rytus nuo Zeliona Guros. Savivaldybės centras. Virš 16 tūkst. gyventojų. Keliai į Zeliona Gurą, Poznanę, Skvežyną.

 Istorija 

Dabartinio miesto žemės 990 m. užkariautos kunigaikščio Meškos I, nuo 1138 m. tapo Silezijos kunigaikštystės dalimi. Gyvenvietė rašytiniuose šaltiniuose minima nuo 1319 m. kai Sulechuvą užkariavo Branderburgo markgrafas Valdemaras. Tačiau jis netrukus mirė ir miestas grįžo Piastų valdomai Gloguvo kunigaikštystei. Nuo 1537 m. priklausė Noimarkui, nuo 1815 m. Prūsijos Brandenburgo provincijai. Po antrojo pasaulinio karo atiteko Lenkijai.

 Žymūs gyventojai 

 Johann Gottfried Roesner – Prūsijos valdininkas, Torūnės meras
 Caspar Neumann – klerikas, demografas, farmacininkas
 Johann Gottfried Ebel – gydytojas, keliautojas
 Theodor Kullak – pianistas, kompozitorius
 Rüdiger von der Goltz – Vokietijos imperijos generolas
 Klaus-Dieter Ludwig – vokiečių irkluotojas
 Olga Tokarczuk – lenkų rašytoja

 Miestai partneriai 
  Noirupinas, Vokietija
  Farnbrou, Jungtinė Karalystė


Kategorija:Liubušo vaivadijos miestai